《奉寄大韶谢先生癸未南省火先生出予于厄》
明代·罗伦

曾同丙子看乡榜，丙戌登科更在门。南省再生真父母，西湖归老任乾坤。

十年不见先生面，多病难忘圣主恩。独立苍茫回白首，满蹊桃李竟何言。

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，落职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。